stanford-oval/wikipedia huggingface dataset:
วันพระ
การประกอบพิธีทางศาสนาในวันพระในประเทศไทย > พิธีสามัญ > พิธีกรรมวันธรรมสวนะ

วันธรรมสวนะ คือ วันกำหนดประชุมฟังธรรม ที่เรียกเป็นคำสามัญทั่วไปว่า "วันพระ" เป็นประเพณียินยมของพุทธบริษัทที่ได้ปฏิบัติสืบเนื่องกันมาแล้วแต่ครั้งพุทธกาล โดยถือว่า การฟังธรรมตามกาลที่กำหนดเป็นประจำไว้ ย่อมก่อให้เกิดสติปัญญาและสิริมงคลแก่ผู้ฟังอย่างน้อยก็ได้รับธรรมสวนานิสงส์อยู่เสมอ
วันกำหนดฟังธรรมนี้พระพุทธเจ้าทรงบัญญัติไว้ 4 วัน ในเดือน ๆ หนึ่ง คือ วัน 8 คำ วัน 14 ค่ำ หรือ 15 ค่ำของปักษ์ทั้งข้างขึ้นและข้างแรม นับโดยจันทรคติ วันทั้ง 4 นี้ จึงถือกันเป็นวันกำหนดประชุมฟังธรรมโดยปรกติ และนิยมเป็น วันรักษาปรกติอุโบสถสำหรับฆราวาสผู้ต้องการอบรมกุศลด้วย
การประกอบพิธีทางศาสนาในวันพระในประเทศไทย > พิธีสามัญ > ระเบียบพิธี

จากความมุ่งหมายและเหตุผลข้างต้น การประชุมฟังธรรมในวันธรรมสวนะ จึงมีพิธีกรรมที่ต้องปฏิบัติเกิดขึ้น โดยนิยมเป็นระเบียบทั่ว ๆ ไป ดังนี้
ในวันธรรมสวนะตอนเช้า ประมาณ 9 นาฬิกา พระภิกษุสามเณร อุบาสก อุบาสิกา ประชุมพร้อมกันในสถานที่กำหนดแสดงธรรม จะเป็นโรงอุโบสถ วิหาร ศาลาการเปรียญ ภายในวัด หรือ พุทธสถานสมาคม แห่งใดแห่งหนึ่งก็ได้ จัดให้นั่งกันตามที่เป็นสัดส่วนเรียบร้อย มีพระพุทธรูปและที่บูชาประดิษฐานอยู่เบื้องหน้า จัดให้สง่างาม
เมื่อพร้อมกันแล้วภิกษุสามเณรเริ่มทำวัตรเช้า ตามแบบนิยม ซึ่งทั่ว ๆ ไปใช้ระเบียบ คือ
นำบูชาพระรัตนตรัย (อรหํ สมฺมาสมฺพุทฺโธ ภควา ...)
สวด ปุพฺพภาคนมการ (นโม ...)
สวด พุทฺธาภิถุติ (โย โส ตถาคโต ...)
สวด ธมฺมาภิถุติ (โย โส สฺวากฺขาโต ...)
สวด สงฺฆาภิถุติ (โย โส สุปฏิปนฺโน ...)
สวด รตนตฺตยปฺปณามคาถา และ สงฺเวคปริกิตฺตนปาฐ ต่อ (พุทฺโธสุทฺโธ...)
เมื่อภิกษุสามเณรทำวัตรจบเพียงเท่านี้ อุบาสกอุบาสิกาเริ่มทำวัตรตามบท ซึ่งกล่าวแล้วในเรื่องพิธีรักษาอุโบสถ
เสร็จพิธีทำวัตร หัวหน้าอุบาสก หรืออุบาสิกา ประกาศอุโบสถ พระธรรมกถึกขึ้นธรรมาสน์
เมื่อจบประกาศอุโบสถแล้ว อุบาสก อุบาสิกาทั้งหมดคุกเข่าประนมมือ กล่าวคำอาราธนาอุโบสถศีลพร้อมกัน พระธรรมกถึกในศิล 8 เป็นอุโบสถศึลเต็มที่ แต่ถ้าผู้ใดมีอุตสาหะจะรักษาเพียงศีล 5 เท่านั้น ก็รับสมาทานเพียง 5 ข้อ ในระหว่างข้อที่ 3 ซึ่งพระธรรมกถึกให้ด้วยบทว่า อพฺรหฺมจริยา... พึงรับสมาทานว่า กาเมสุมิจฺฉาจารา... เสีย และรับต่อไปจนครบ 5 ข้อ เมื่อครบแล้วก็กราบ 3 ครั้ง ลงนั่งราบ ไม่ต้องรับต่อไป
ต่อจากรับศีลแล้ว พระธรรมกถึกแสดงธรรม ระหว่างแสดงธรรม พึงประนมมือฟังด้วยตั้งใจจนจบ
เมื่อเทศน์จบแล้ว หัวหน้านำกล่าวสาธุการตามแบบที่กล่าวในเรื่องพิธีรักษาอุโบสถ จบแล้วเป็นอันเสร็จพิธีประชุมฟังธรรมตอนเช้าจะกลับบ้านหรือจะอยู่ฟังธรรม
หนังสืออ่านเพิ่มเติม

_______.  (2552).  คู่มือประชาชน เรื่อง การปฏิบัติกิจกรรมทางพระพุทธศาสนาสำหรับครัวเรือน การเข้าวัดวันธรรมสวนะ เก็บถาวร 2016-03-04 ที่ เวย์แบ็กแมชชีน.  กรุงเทพฯ : กรมการศาสนา กระทรวงวัฒนธรรม.
ดูเพิ่ม

การทำบุญตักบาตร
รายการวันสำคัญทางพุทธศาสนา
แหล่งข้อมูลอื่น

วัดบ้านโพธิ์.  (2552).  วันพระหรือวันธัมมัสวนะ.  [ออน-ไลน์].  แหล่งข้อมูลอื่น :  เก็บถาวร 2010-10-21 ที่ เวย์แบ็กแมชชีน
พ.ศ. 2022

| --- | --- |
ศตวรรษ::  14  15  16
ปี::  2019  2020  2021  2022  2023  2024  2025
| --- | --- |
ปฏิทินสุริยคติไทย: 2021–2022
ปฏิทินกริกอเรียน: 1479 MCDLXXIX
Ab urbe condita: 2232
ปฏิทินอาร์มีเนีย: 928 ԹՎ ՋԻԸ
ปฏิทินอัสซีเรีย: 6229
ปฏิทินศกบาหลี: 1400–1401
ปฏิทินเบงกอล: 885–886
ปฏิทินเบอร์เบอร์: 2429
ปีในรัชกาลอังกฤษ: 18 Edw. 4 – 19 Edw. 4
พุทธศักราช: 2023
ปฏิทินพม่า: 841
ปฏิทินไบแซนไทน์: 6987–6988
ปฏิทินจีน: 戊戌年 (จอธาตุดิน) 4176 หรือ 3969     — ถึง — 己亥年 (กุนธาตุดิน) 4177 หรือ 3970
ปฏิทินคอปติก: 1195–1196
ปฏิทินดิสคอร์เดีย: 2645
ปฏิทินเอธิโอเปีย: 1471–1472
ปฏิทินฮีบรู: 5239–5240
ปฏิทินฮินดู: 
 - วิกรมสมวัต: 1535–1536
 - ศกสมวัต: 1400–1401
 - กลียุค: 4580–4581
ปฏิทินโฮโลซีน: 11479
ปฏิทินอิกโบ: 479–480
ปฏิทินอิหร่าน: 857–858
ปฏิทินอิสลาม: 883–884
ปฏิทินญี่ปุ่น: บุมเม 11 (文明１１年)
ปฏิทินชวา: 1395–1396
ปฏิทินจูเลียน: 1479 MCDLXXIX
ปฏิทินเกาหลี: 3812
ปฏิทินหมินกั๋ว: 433 ก่อน ROC 民前433年
ปฏิทินนานักชาฮี: 11
ปฏิทินทิเบต: 阳土狗年 (ธาตุดินเพศผู้-จอ) 1605 หรือ 1224 หรือ 452     — ถึง — 阴土猪年 (ธาตุดินเพศเมีย-กุน) 1606 หรือ 1225 หรือ 453
พุทธศักราช 2022 ใกล้เคียงกับ
เมษายน ค.ศ. 1479 - มีนาคม ค.ศ. 1480
ค.ศ. 1479 เป็นปีปกติสุรทินที่วันแรกเป็นวันศุกร์ตามปฏิทินจูเลียน
ค.ศ. 1480 เป็นปีอธิกสุรทินที่วันแรกเป็นวันเสาร์ตามปฏิทินจูเลียน
มหาศักราช 1401
ปีกุน เอกศก จุลศักราช 841 (วันที่ 30 มีนาคม เป็นวันเถลิงศก)
ผู้นำ

พระมหากษัตริย์แห่งอาณาจักรอยุธยา: สมเด็จพระบรมไตรโลกนาถ (พ.ศ. 1991 - พ.ศ. 2031)
พระมหากษัตริย์แห่งอาณาจักรล้านนา: พระเจ้าติโลกราช (พ.ศ. 1984 - พ.ศ. 2030)
เหตุการณ์ > มกราคม–ธันวาคม

20 มกราคม – เฟร์นันโดที่ 2 ขึ้นครองราชย์ในอารากอน และปกครองร่วมกับพระมเหสีอิซาเบลที่ 1 พระราชินีแห่งกัสติยา เหนือคาบสมุทรไอบีเรียส่วนใหญ่
25 มกราคม – สนธิสัญญาคอนสแตนติโนเปิลได้รับการลงนามระหว่างจักรวรรดิออตโตมันกับสาธารณรัฐเวนิส ทำให้สงคราม 16 ปีระหว่างสองอำนาจสิ้นสุดลง เวนิสจะยกเนโกรปอนเต, เลมนอส และชกอเดอร์ และจ่ายเงินเป็นจำนวนปีละ 10,000 เหรียญทอง ducat
25 เมษายน – การให้สัตยาบันสนธิสัญญาคอนสแตนติโนเปิลในเวนิสทำให้การล้อมชกอเดอร์เป็นเวลา 15 เดือนสิ้นสุดลง และนำแอลเบเนียทั้งหมดให้อยู่ภายใต้จักรวรรดิออตโตมัน
เหตุการณ์ > ยังเกิดขึ้นต่อ

เกิดกาฬโรคในฟลอเรนซ์
Johann Neumeister ตีพิมพ์ Meditations, or the Contemplations of the Most Devout ฉบับใหม่ของฆวน เด ตอร์เกมาดา
วันเกิด

25 มีนาคม – วาซีลีที่ 3 แห่งรัสเซีย แกรนด์พรินซ์แห่งมอสโก (สวรรคต ค.ศ. 1533)
3 พฤษภาคม – ไฮน์ริชที่ 5 ดยุกแห่งเมคเลินบวร์ค (เสียชีวิต ค.ศ. 1552)
5 พฤษภาคม – คุรุอมรทาส คุรุซิกข์คนที่ 3 (เสียชีวิต ค.ศ. 1574)
15 มิถุนายน – ลีซา เดล โจกอนโด ขุนนางชาวฟลอเรนซ์ที่เชื่อว่าเป็นแม่แบบโมนาลิซา (เสียชีวิต ค.ศ. 1542)
14 สิงหาคม – แคเธอรีนแห่งยอร์ก เจ้าหญิงอังกฤษ พระมาตุจฉาในพระเจ้าเฮนรีที่ 8 (สิ้นพระชนม์ ค.ศ. 1527)
6 พฤศจิกายน
ฆัวนาแห่งกัสติยา พระราชินีของพระเจ้าเฟลิเปที่ 1 แห่งกัสติยา พระราชธิดาในสมเด็จพระราชินีนาถอิซาเบลที่ 1 แห่งกัสติยากับพระเจ้าเฟร์นันโดที่ 2 แห่งอารากอน (สวรรคต ค.ศ. 1555)
ฟิลิปที่ 1 มาเกรฟแห่งบาเดิน (เสียชีวิต ค.ศ. 1533)
ธันวาคม – อัยเช ฮัฟซา ซุลตัน วาลีเดสุลต่านออตโตมัน (สิ้นพระชนม์ ค.ศ. 1534)
ไม่ทราบวันที่
วัลลภาจารย์ ผู้ก่อตั้งศาสนาฮินดูนิกายวัลลภะชาวอินเดีย (เสียชีวิต ค.ศ. 1531)
เป็นไปได้ – เฮนรี สแตฟเฟิร์ด เอิร์ลแห่งวิลต์เชอร์ที่ 1 (เสียชีวิต ค.ศ. 1522)
วันถึงแก่กรรม

18 มกราคม – ลุดวิกที่ 9 ดยุกแห่งบาวาเรีย (เกิด ค.ศ. 1417)
20 มกราคม – พระเจ้าฆวนที่ 2 แห่งอารากอน (พระราชสมภพ ค.ศ. 1397)
12 กมภาพันธ์ – เลโอนอร์แห่งนาวาร์ สมเด็จพระราชินีนาถแห่งนาวาร์ (พระราชสมภพ ค.ศ. 1426)
24 เมษายน – ฆอร์เฆ มันริเก กวีชาวสเปน (เกิด ค.ศ. 1440)
6 พฤศจิกายน – เจมส์ แฮมิลตัน ลอร์ดแฮมิลตันที่ 1
วุฒิชัย กิตติธเนศวร

| วุฒิชัย กิตติธเนศวรม> ป.ช., ม.ว.ม..ข้อมูลส่วนบุคคล |
| --- | --- |
เกิด: 6 กันยายน พ.ศ. 2497 (70 ปี)
พรรคการเมือง: ชาติไทย (2543–2547) ไทยรักไทย (2547–2550) พลังประชาชน (2550–2551) เพื่อไทย (2551–2554, 2556–2565) ภูมิใจไทย (2554–2556, 2565–ปัจจุบัน)
คู่สมรส: กอบแก้ว ชิระกุล

วุฒิชัย กิตติธเนศวร (เกิด 6 กันยายน พ.ศ. 2497) ชื่อเล่น อ๋า อดีตสมาชิกสภาผู้แทนราษฎรจังหวัดนครนายก 5 สมัย อดีตประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย อดีตประธานสภาจังหวัดนครนายก 4 สมัย และอดีตนายกองค์การบริหารส่วนจังหวัดนครนายก
ประวัติ

วุฒิชัย กิตติธเนศวร หรือ เสี่ยอ๋า เกิดเมื่อวันที่ 6 กันยายน พ.ศ. 2497 เป็นบุตรของนายกิมไฮ้ กับนางซิวคี้ แซ่โง้ว สมรสกับนางกอบแก้ว ชิระกุล กรรมการผู้จัดการบริษัทกอบชัยคอนกรีต จำกัด มีบุตร 2 คน คือ นาย ปิยวัฒน์ กิตติธเนศวร ผู้ช่วยชำนาญการสมาชิกสภาผู้แทนราษฎร (นายวุฒิชัย กิตติธเนศวร) กับ นางสาว รวิภา กิตติธเนศวร ที่ปรึกษาประจำคณะกรรมาธิการป้องกันและบรรเทาผลกระทบจากภัยธรรมชาติและสาธารณภัย
วุฒิชัยสำเร็จการศึกษาระดับปริญญาตรีและปริญญาโท จากคณะรัฐศาสตร์ มหาวิทยาลัยรามคำแหง และสำเร็จการศึกษาระดับปริญญาเอก สาขารัฐประศาสนศาสตร์ ที่มหาวิทยาลัยสวนดุสิต
การทำงาน

วุฒิชัย กิตติธเนศวร เริ่มต้นงานการเมืองโดยการเป็นนักการเมืองท้องถิ่น ได้รับแต่งตั้งเป็นประธานสภาจังหวัดนครนายก (สจ.) และเป็นนายกองค์การบริหารส่วนจังหวัดนครนายก (อบจ.)เรียกได้ว่าเป็นนักการเมืองที่มีประสบการณ์โชคโชนเพราะเคยเป็นนักการเมืองท้องถิ่นมาแล้วแทบจะทุกตำแหน่ง เคยเป็นสมาชิกสภาผู้แทนราษฎร จังหวัดนครนายก สังกัดพรรคพลังประชาชน (ต่อมาถูกยุบพรรคจึงย้ายมาสังกัดพรรคเพื่อไทย) ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคภูมิใจไทย และสามารถเอาชนะนายเกรียงไกร กิตติธเนศวร จากพรรคเพื่อไทย (ผู้เป็นหลาน) และนายชาญชัย อิสระเสนารักษ์ จากพรรคประชาธิปัตย์ได้
ในปี พ.ศ. 2557 ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้เขาต้องรับโทษจำคุก 10 ปี และปรับ 200,000 บาท โทษจำคุกให้รอการลงโทษไว้ 1 ปี และห้ามมิให้ดำรงตำแหน่งทางการเมือง หรือดำรงตำแหน่งใดในพรรคการเมืองเป็นเวลา 4 ปี จากกรณีจงใจยื่นบัญชีทรัพย์สินและหนี้สินและเอกสารประกอบด้วยข้อความอันเป็นเท็จ
ในปี พ.ศ. 2562 ได้รับเลือกตั้งเป็นสมาชิกสภาผู้แทนราษฎรจังหวัดนครนายกอีกสมัย  และได้เป็นประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎร ชุดปัจจุบันอีกด้วย
การทำงาน > สมาชิกสภาผู้แทนราษฎร

วุฒิชัย กิตติธเนศวร ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครนายก สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครนายก สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครนายก สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครนายก สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครนายก สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ชาโว เกร์เรโร จูเนียร์

| ชาโว เกร์เรโร จูเนียร์ |
| --- | --- |

ชื่อเกิด: Salvador Guerrero IV
เกิด:  (1970-10-20) ตุลาคม 20, 1970 (54 ปี) El Paso, Texas, United States
ที่พัก: San Diego, California, United States
คู่สมรส: Shari Guerrero (สมรส 1998)
บุตร: 2
ครอบครัว: Guerrero
ประวัติมวยปล้ำอาชีพ
ชื่อบนสังเวียน: Chavo Guerrero Chavo Guerrero Jr. Kerwin White Lieutenant Loco The Swagger Soaring Eagle
ส่วนสูง: 5 ฟุต 10 นิ้ว (178 เซนติเมตร)
น้ำหนัก: 225 ปอนด์ (102 กิโลกรัม)
มาจาก: El Paso, Texas
เปิดตัว: 1994
ซัลวาดอร์ เกร์เรโร ที่4 (Salvador Guerrero IV) เกิด 20 ตุลาคม ค.ศ. 1970 เป็นที่รู้จักดีนาม ชาโว เกอร์เรโร (Chavo Guerrero) เป็นนักมวยปล้ำอาชีพชาวอเมริกันเชื้อสายเม็กซิกันของWWE เป็นลูกชายของชาโว เกร์เรโร ซีเนียร์
ประวัติ

ชาโวไปปล้ำสมาคมที่ญี่ปุ่น นิวเจแปนโปรเรสต์ลิง ในปี 1996 ชาโวก็ประสบความสำเร็จได้แชมป์แรกคือแชมป์ครูย์เซอร์เวทของWCW ในแบทเทิลรอยัลในศึก Slamboree ปี 1998 ที่ Worcester, MA. และในศึกใหญ่ต่อมาคือ เดอะเกรทอเมริกันแบช ปี 1998 ชาโวสามารถชนะอาของตนไปได้คือเอ็ดดี เกร์เรโร ในปี 2001 ชาโวเป็นหนึ่งในกลุ่ม WCW ที่มาบุก WWE ในตอนนั้น และชาโวต้องป้องกันแชมป์ครูย์เซอร์เวทกับเชน เฮมส์ แต่ก็สามารถป้องกันแชมป์ไว้ได้ ในปี 2008 ชาโวได้คว้าแชมป์โลก ECW โดยเอาชนะซีเอ็ม พังก์ แต่ก็เสียแชมป์ให้เคนในเวลาสั้นๆเพียง 11 วินาที ในเรสเซิลเมเนีย ครั้งที่ 24 ในโอเวอร์เดอะลิมิต (2011) ชาโวได้ปล้ำกับนักมวยปล้ำสวมหน้ากากหน้าใหม่ ซิน คารา แต่ก็แพ้ไป ในสแมคดาวน์ ชาโวขอรีแมตช์กับซิน คารา แต่ก็แพ้ไปอีก ต่อมาในวันที่ 25 มิถุนายน 2011 ชาโวได้ลาออกจาก WWE หลังจากที่ลาออกจาก WWE ชาโวได้เซ็นสัญญาการปล้ำในสมาคม เวิลด์เรสต์ลิงคาวน์คิล (WWC) และได้เจอกับออร์แลนโด โคลอน ในการชิงแชมป์ WWC Caribbean Heavyweight Championship และสามารถเอาชนะมาได้ ส่วนในสมาคมโทเทิล นอนสต็อป แอคชั่น เรสต์ลิง หรือ ทีเอ็นเอ เขาได้แชมป์โลกแทกทีมคู่กับเฮอร์นันเดซ โดยเอาชนะคริสโตเฟอร์ แดเนียล และ คาซาเรียน ในศึกบาวด์ฟอร์กลอรี วันที่ 14 ตุลาคม 2012
ผลงานแชมป์และรางวัล

AAA
Lucha Libre World Cup (2016 Men's Division) – with Brian Cage and Johnny Mundo
Lucha Underground
Lucha Underground Gift of the Gods Championship (1 time)
Pro Wrestling Illustrated
PWI ranked him # 17 of the top 500 singles wrestlers of the PWI 500 in 2004
Ring Ka King
RKK Tag Team Championship (1 time) – with Bulldog Hart
RKK Tag Team Championship Tournament (2011) – with Bulldog Hart
Total Nonstop Action Wrestling
TNA World Tag Team Championship (2 times) – with Hernandez
Feast or Fired (2013 – Pink Slip)
Vendetta Pro Wrestling
Vendetta Pro Heavyweight Championship (1 time)
Vendetty Award—2014 Co-Special Guest star of the Year (with Chavo Guerrero Sr. and The Godfather)
World Championship Wrestling
WCW Cruiserweight Championship (2 times)
WCW World Tag Team Championship (1 time) – with Corporal Cajun
World Wrestling Council
WWC Caribbean Heavyweight Championship (1 time)
World Wrestling Entertainment
ECW Championship (1 time)
WWE Cruiserweight Championship (4 times)
WWE Tag Team Championship (2 times) – with Eddie Guerrero
Wrestling Observer Newsletter
Tag Team of the Year (2002) with Eddie Guerrero
Worst Feud of the Year (2009) vs. Hornswoggle
WrestleCrap
Gooker Award (2009)Feud with Hornswoggle
ผลงานแชมป์และรางวัล > นัดที่มีสิ่งเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Eddie Guerrero (hair) | Chavo Guerrero Jr. (hair) | San Diego, California | Bash at the Beach 1998 | July 12, 1998 |  |
| Chavo Guerrero Jr. (hair) | Damian 666 (hair) | Santa Maria, California | Live event | August 2, 2014 |  |
สถิติมวยปล้ำ

ชาโวเป็นนักมวยปล้ำที่เสียแชมป์เร็วที่สุดโดยเสียแชมป์ ECWให้กับเคนภายในเวลา 11 วินาทีในเรสเซิลเมเนีย ครั้งที่ 24
แหล่งข้อมูลอื่น

TNA Wrestling profile เก็บถาวร 2012-08-01 ที่ เวย์แบ็กแมชชีน
Chavo Guerrero Jr. ที่เอกซ์ (ทวิตเตอร์)
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
แชมป์ ECW
ซัมซุง

| --- | --- |

ซัมซุงทาวน์ ใน สถานีกังนัม พื้นที่ของ กรุงโซล, เกาหลีใต้
ประเภท: บริษัทเอกชน
อุตสาหกรรม: บริษัทที่ประกอบธุรกิจหลายประเภทรวมกัน
ก่อตั้ง: 1 มีนาคม พ.ศ. 2481 (86 ปี) ที่แทกู เกาหลีภายใต้การปกครองของญี่ปุ่น
ผู้ก่อตั้ง: อี บย็อง-ช็อล
สำนักงานใหญ่: อาคารซัมซุงอิเลคโทรนิคส์ ชั้น 40, 11 Seocho-daero 74-gil, เขต Seocho โซล ประเทศเกาหลีใต้
พื้นที่ให้บริการ: ทั่วโลก
บุคลากรหลัก: ลี แจ-ยง (ประธาน) 
ผลิตภัณฑ์: เครื่องแต่งกาย, ยานยนต์, เคมีภัณฑ์, อุปกรณ์อิเล็กทรอนิกส์สำหรับผู้บริโภค, ชิ้นส่วนอิเล็กทรอนิกส์, อุปกรณ์ทางการแพทย์, เซมิคอนดักเตอร์, โซลิดสเตตไดรฟ์, DRAM, เรือ, อุปกรณ์โทรคมนาคม, เครื่องใช้ภายในบ้าน
บริการ: การโฆษณา, การก่อสร้าง, ความบันเทิง, บริการทางการเงิน, การบริการ, เทคโนโลยีสารสนเทศและการสื่อสาร, บริการทางการแพทย์และการดูแลสุขภาพ, การค้าปลีก, การต่อเรือ
รายได้:  US$ 208.5 พันล้าน (ค.ศ. 2018)
รายได้จากการดำเนินงาน: 6,700,000,000 ดอลลาร์สหรัฐ (พ.ศ. 2563) 
รายได้สุทธิ:  US$ 37.1 พันล้าน (ค.ศ. 2017)
สินทรัพย์:  US$ 265 พันล้าน (ค.ศ. 2017)
ส่วนของผู้ถือหุ้น:  US$ 188.9 พันล้าน (ค.ศ. 2017)
พนักงาน: 287,439 คน (ธันวาคม 2019)
บริษัทในเครือ: Samsung Electronics Samsung Life Insurance Samsung Fire & Marine Insurance Samsung Heavy Industries Samsung C&T Samsung SDS Samsung Techwin ฯลฯ
เว็บไซต์: Samsung.com
| --- | --- |
ซัมซุง
ฮันกึล: 삼성
ฮันจา: 三星
อาร์อาร์: Samseong 
เอ็มอาร์: Samsŏng 
ซัมซุง (อังกฤษ: Samsung; เกาหลี: 삼성, ฮันจา: 三星, MC: Samseong, MR: Samsŏng, ภาษาเกาหลีอ่านว่า ซัม-ซอง) เป็นชื่อกลุ่มบริษัทแห่งหนึ่งจากประเทศเกาหลีใต้ มีสำนักงานใหญ่อยู่ที่กรุงโซล ประเทศเกาหลีใต้ ซึ่งประกอบด้วยบริษัทย่อยจำนวนมาก และธุรกิจที่เกี่ยวข้องส่วนใหญ่อยู่ภายใต้แบรนด์ซัมซุง และเป็นกลุ่มธุรกิจที่ใหญ่ที่สุดในเกาหลีใต้
ซัมซุงได้ก่อตั้งโดยอี บย็อง-ช็อล ในปี พ.ศ. 2481 ในช่วงแรกของการทำธุรกิจนั้นได้เน้น
ไปที่การส่งออกสินค้า, แปรรูปอาหาร และสิ่งทอ ซัมซุงเริ่มเข้ามาในอุตสาหกรรมอิเล็กทรอนิกส์ในปลายปี พ.ศ. 2503 หลังจากการจากไปของประธานผู้ก่อตั้ง อี บย็อง-ช็อล ทำให้ซัมซุงได้แยกกลุ่มธุรกิจออกเป็น 4 กลุ่ม คือ  Samsung Group, Shinsegae Group, CJ Group และ Hansol Group และตั้งแต่ปี พ.ศ. 2533 เป็นต้นมา ซัมซุงได้เป็นที่รู้จักเป็นสากลมากขึ้นจากสินค้าอิเล็กทรอนิกส์ โดยเฉพาะโทรศัพท์มือถือที่เป็นแหล่งรายได้สำคัญของบริษัทในปัจจุบัน
ปัจจุบันธุรกิจของซัมซุง แบ่งออกเป็น 4 หน่วยใหญ่ ๆ คือ เครื่องใช้ในบ้าน, เครื่องใช้สำนักงาน, โทรศัพท์มือถือ และส่วนประกอบหลัก ๆ ที่ใช้ในการผลิตอุปกรณ์ดิจิตอลที่เป็นนวัตกรรมล่าสุดของโลกในศตวรรษที่ 21 มีฐานการผลิต 25 แห่ง, บริษัทสาขาตลาด 36 แห่ง และสำนักงานย่อย 23 แห่ง ที่ประจำอยู่ใน 46 ประเทศทั่วโลก
รายได้หลักในปี 2018

ล่าสุดนี้บริษัท Electronic ยักษ์ใหญ่จากเกาหลีใต้อย่าง Samsung ก็ได้ประกาศผลประกอบการในไตรมาสที่สามของปี2018 ออกมา โดยข้อมูลเผยว่ารอบนี้ได้รับกำไร (Operating Profit) มากที่สุดในประวัติศาสตร์ของแบรนด์เลยทีเดียว! รอบนี้ทำกำไรไปได้ถึงกว่าหนึ่งหมื่นห้าพันล้านดอลล่าร์สหรัฐ และเมื่อเทียบกับช่วงเดียวกันของปีที่แล้ว ปีนี้ทำได้มากกว่าถึง 20% ตรงกันข้ามในช่วงไตรมาสที่สองของปี2018 Samsung กลับเสียส่วนแบ่งการตลาดของ Smartphone ไปมากที่สุดเมื่อเทียบกับทุก ๆ แบรนด์ ส่วนที่ทำกำไรให้กับ Samsung นั้นก็จะเป็นส่วนที่ไม่ค่อยมีใครรู้จัก หรือบางคนยังไม่รู้เลยว่า Samsung ทำด้วยซ้ำ อย่างเช่น Memory และตอนนี้ Samsung ก็ได้เลื่อนขั้นเป็นผู้ผลิต Semi-Conductor ที่ใหญ่ที่สุดของโลก (นับจากรายได้) แซง Intel ไปเรียบร้อย  แค่ในช่วงไตรมาสที่สองของปี2018 รายได้ของส่วน Memory Devision นั้นได้เติบโตไปถึง 33% ในขณะที่ฝั่ง Smartphone นั้นลดลง 22%
ผลิตภัณฑ์ > โทรศัพท์มือถือ

ซัมซุงนับว่าเป็นบริษัทยักษ์ใหญ่ที่ผลิตโทรศัพท์มือถือทั้งรุ่นปกติและแบบโทรศัพท์อัจฉริยะ ออกมาจำหน่ายหลากหลายรุ่น โดยมีส่วนแบ่งการตลาดระดับโลกอยู่ในอันดับต้น ๆ และมีรุ่น Flagship ที่เปิดตัวทุกปี ภายใต้ชื่อ Galaxy Note, Galaxy J, Galaxy A, Galaxy M, Galaxy Z Flip, Galaxy Z Fold และ Galaxy S โดยในรุ่น Note จะมีปากกาที่เรียกว่า S Pen เป็นอุปกรณ์ที่ใช้ในการเขียน วาด บนหน้าจอ ในขณะรุ่น S จะเน้นการผลิตโดยใช้สเปคเครื่องที่สูงกว่ารุ่นอื่น ๆ และรุ่น Z Flip กับ Z Fold เป็นสมาร์ทโฟนจอพับ ทั้งหมดที่ผลิตออกมา ทั้งรุ่น Note, S และรุ่นอื่น ๆ นับเป็นคู่แข่งสำคัญของ iPhone ที่ผลิตโดย Apple Inc.
ผลิตภัณฑ์ > ทีวี

ในปี พ.ศ. 2513 Samsung แยกตัวออกจากการค้าส่งออกหลักและก่อตั้ง Samsung Electronics Group ในปีเดียวกันนั้น บริษัทได้พัฒนาโทรทัศน์เครื่องแรก ซึ่งเป็นรุ่นขาวดำที่รู้จักกันในชื่อ P-3202 ยอดขายพุ่งกระฉูดเนื่องจากผู้บริโภคชาวเกาหลีเปิดรับเทคโนโลยีใหม่นี้ และในปี 1976 บริษัทได้ผลิตผลงานขาวดำมากกว่าหนึ่งล้านชุดเพื่อจำหน่ายในเกาหลี
ผลิตภัณฑ์ > Smartwatch

ซัมซุงได้ออก Smartwatch ที่ใช้ระบบปฏิบัติการที่พัฒนาเองรุ่นแรกในชื่อ Samsung Gear และหลังจากนั้นได้ทยอยออกรุ่นต่าง ๆ ตามมา เช่น Gear 2, Gear 2 Neo ที่คล้าย Gear 2 แต่ตัดฟังก์ชันกล้องออกไป, Gear Fit ที่เน้นสำหรับใส่ออกกำลังกาย Gear S ที่มีฟังก์ชันการใช้งานโทรศัพท์ได้ในตัว เมื่อปี 2558 ได้ออกรุ่น Gear S2 และ Gear S2 Classic ที่ได้ปรับการใช้งานโดยสามารถหมุนหน้าจอเป็นวงกลมได้ ทำให้การใช้งานคล่องตัวมากกว่าเดิมและได้รับคำชมจากการสร้างวิธีการใช้งานที่แตกต่างจากยี่ห้ออื่นและสามารถทำให้ประสบการณ์การใช้งาน Smartwatch ดีขึ้นกว่าเดิมหลังจากนั้น Samsung เปิดตัว Galaxy Watch ในปี 2560 ล่าสุด Galaxy watch 4 ในปี 2564 เปลี่ยน OS เป็น google watch os
ผลิตภัณฑ์ > อื่น ๆ

เครื่องปรับอากาศ
เครื่องซักผ้า
ตู้เย็น
ไมโครเวฟ
มอนิเตอร์
ซาวด์บาร์
เครื่องดูดฝุ่น
โลโก้

คำว่า 'ซัมซุง' ในภาษาเกาหลีมีความหมายว่า "สามดาว"
แหล่งข้อมูลอื่น

ซัมซุงประเทศไทย
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน  นอตติง  ไอเทล  วีโว่ (ไอคู)  วันพลัส 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  เอ็นเอ็กซ์พีเซมิคอนดักเตอร์  ฟูจิตสึ  แอลจี อีเลคทรอนิคส์  อินฟิเนียนเทคโนโลยีส์  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ซิงหัวยูนิกรุ๊ป (ยูนิซอค)  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  เบลล์แคนาดา  บีทีกรุ๊ป  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  เคที คอร์ปอเรชั่น  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  สวิสคอม  เทเลนอร์  ทรู  เทเลคอม อิตาเลีย  Telefónica  TeliaSonera  เวอไรซอนไวร์เลสส์  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
แท็บเล็ตคอมพิวเตอร์

บทความนี้เกี่ยวกับอุปกรณ์คอมพิวเตอร์ สำหรับความหมายอื่น ดูที่ แท็บเล็ต (แก้ความกำกวม)
แท็บเล็ตคอมพิวเตอร์
แท็บเล็ตคอมพิวเตอร์ (อังกฤษ: tablet computer) เรียกสั้น ๆ ว่า แท็บเล็ตพีซี หรือ แท็บเล็ต  เป็นคอมพิวเตอร์ที่รวมการทำงานทุกอย่างไว้ในจอสัมผัสโดยใช้ปากกาสไตลัส ปากกาดิจิทัล หรือปลายนิ้ว เป็นอุปกรณ์อินพุตพื้นฐาน แทนการใช้คีย์บอร์ดและเมาส์ แต่มีอยู่หรือไม่มีก็ได้มีอุปกรณ์ไร้สายสำหรับการเชื่อมต่ออินเทอร์เน็ตและระบบเครือข่ายภายใน
แท็บเล็ตในปัจจุบัน

ตัวอย่างเช่น
ไอแพด
แท็บเลตของระบบปฏิบัติการแอนดรอยด์ เช่น
เอเซอร์ ไอคอเนียแท็บ (Acer Iconia Tab)
อัสซุส ทริปเปิลอีแพดทรานส์ฟอร์มเมอร์ (Asus Eee Pad Transformer)
เดลล์ สตรีก (Dell Streak)
เอชทีซี ไฟลเออร์ (HTC Flyer)
โมโตโรลา ซูม (Motorola Xoom)
ซัมซุง กาแล็กซีแท็บ (Samsung Galaxy Tab)
โซนี แท็บเล็ตเอส (Sony Tablet S)
สโคแพด (ScoPad)
เซอร์เฟซ
แบล็กเบอร์รี เพลยบุ๊ก
การนำแท็บเล็ตพีซีไปใช้ในการศึกษา

การนำแท็บเล็ตพีซีมาใช้ในการจัดการศึกษาเป็นความพยายามที่จะพัฒนาคุณภาพผู้เรียน โดยใช้ประโยชน์จากความเป็นคนในยุคดิจิทัลของผู้เรียนในการเรียนรู้ผ่านอุปกรณ์คอมพิวเตอร์พกพา หรือที่เราเรียกทับศัพท์ว่า “แท็บเล็ตพีซี” การศึกษาในยุคศตวรรษที่ 21 จะให้ความสำคัญกับการบวนการเรียนรู้มากกว่าผลสัมฤทธิ์ทางการเรียน ผู้สอนเปลี่ยนบทบาทจากผู้ถ่ายทอดความรู้โดยตรงเป็นผู้ให้คำปรึกษา อำนวยความสะดวก ออกแบบการเรียนการสอนให้ผู้เรียนฝึกการค้นคว้าหาความรู้ได้ด้วยตนเอง เพื่อให้ผู้เรียนสามารถเรียนรู้ได้ตลอดชีวิต แท็บเล็ตพีซีเป็นเครื่องมือหนึ่งที่ผู้เรียนสามารถเข้าถึงข้อมูลที่ต้องการได้ง่าย รวดเร็วและมีคุณลักษณะที่เหมาะสมที่ช่วยในการจัดการเรียนรู้ได้อย่างมีประสิทธิภาพ
แท็บเล็ตพีซีเป็นได้ทั้งสื่อและเครื่องมือมือหรับใช้ในการเรียนการสอน หากนำไปใช้เป็นเครื่องมือ จะอยู่ในรูปแบบ mWBI คือ การจัดกิจกรรมการเรียนรู้บน แท็บเล็ตพีซีผ่านระบบเครือข่ายอินเทอร์เน็ต โดยมีผู้เรียนเป็นศูนย์กลาง เนื้อหาวิชาจะถูกโหลดจากอินเทอร์เน็ตในรูปแบบ html5 ผู้เรียนจะทำกิจกรรมสื่อการเรียนรู้และสร้างปฏิสัมพันธ์บนเครือข่าย แต่ในบริบทประเทศไทยแล้ว แท็บเล็ตพีซีจะเป็นสื่อสำหรับใช้ในการเรียนการสอนแบบ mCAI ซึ่งเนื้อหาวิชาถูกบรรจุไว้ในรูปแบบ mobile application และนำไปติดตั้งลงบนแท็บเล็ตพีซี ผู้เรียนสามารถศึกษาเนื้อหาได้เลยโดยไม่ต้องรอการเชื่อมต่ออินเทอร์เน็ต การจัดการเรียนรู้จะเน้นการเรียนรู้แบบเอกัตภาพศึกษา (Individual Learning) โดยผู้เรียนจะเรียนรู้ตามความสนใจและความพร้อมของตนเอง
จะเห็นได้ว่าสื่อการสอนแบบ mCAI นั้น เป็นบทเรียนสำเร็จรูปที่สะดวกต่อการใช้งานทั้งผู้สอนและผู้เรียนทั้งในสังคมเมืองและสังคมชนบทที่ห่างไกล อันเป็นการสร้างความเสมอภาคทางการศึกษาได้ อย่างดียิ่ง แต่ถ้าหากรัฐบาลสนับสนุนการจัดระบบโครงสร้างพื้นฐานให้กับสถานศึกษา ให้สามารถเชื่อมต่ออินเทอร์เน็ตความเร็วสูงได้ ปรับลักษณะของอุปกรณ์แท็บเล็ตให้เหมาะสมกับการสืบค้นข้อมูล ก็ยิ่งจะช่วยทำให้ผู้เรียนบรรลุวัตถุประสงค์การเรียนรู้ในยุคดิจิทัล
การเตรียมความพร้อม

ในการเตรียมความพร้อมสำหรับการนำแท็บเล็ตไปปรับใช้ในการศึกษา ผู้ที่มีส่วนเกี่ยวข้องในด้านต่างๆ ต้องมีการเตรียมตัวเพื่อให้การจัดกิจกรรมการเรียนสอนสอนด้วยแท็บเล็ตประสบความเร็จ โดยแบ่งการปรับความพร้อมเป็นด้านต่างๆ ดังนี้